2.   סיכומים מטעם התובע והנתבעת שכנגד
בבית-משפט לענייני משפחה                                                                        תמ"ש________________
ב_________                                                                                       בפני כב' השופט_________
בעניין:

______________  ת"ז ___________




על-ידי בא-כוחה עורך-דין ____________



מרח' ___________ עיר ___________



טל' ___________ פקס' ___________
("התובעת" - "הנתבעת שכנגד")




נ ג ד



1.
___________ ת"ז __________




2.
___________ ת"ז __________




3.
___________ ת"ז __________



על-ידי בא-כוחן עורך-דין____________ 




מרח' __________  עיר ___________




טל' __________  פקס' ___________

("הנתבעות" - "התובעות שכנגד")
סיכומים מטעם התובע והנתבעת שכנגד

עתירות התובעת:

1.
התובעת הגישה כתב תביעה נגד הנתבע המקורי, ___________ ז"ל, בה עתרה לכך כי כב' בית-המשפט יצהיר כי התובעת היא בעלים של מחצית הזכויות שנצברו על-שם הנתבע, לרבות אלה שפורטו בכתב התביעה וכפי שהתבררו במהלך הדיונים, וכי היא בעלת מחצית הזכויות ברכב מסוג __________ שנת __________ מ"ר __________, ויורה על חלוקת הזכויות הנ"ל באופן שווה בין הצדדים, וזאת על-פי הדין הכללי, חוק יחסי ממון בין בני-זוג ופסיקת בתי-המשפט.

2.
עוד עתרה התובעת בתביעתה לכך שכב' בית-המשפט יחייב את הנתבע בתשלום סך של __________ ש"ח בגין חוב דמי שכירות שהותיר הנתבע אחריו עת עזב את בית הצדדים, וכן בסך של ____________ ש"ח בגין יתרת הלוואה שנטלה התובעת למימון דמי שכירות עבור הדירה בה התגוררו.

3.
עתירה נוספת לה עתרה התובעת היא לתשלום __________$ שהם מחצית משווי התמורה של __________ שנות מגורים ללא תשלום דמי שכירות, שהנתבע קיבל מבן-דודו שהיה בחו"ל עבור עבודות פיקוח על בניית מבנה בן _________ דירות.

עתירות הנתבע:

4.
הנתבע טען כי הוסכם בין הצדדים כי השיתוף בין הצדדים יהיה רק לגבי הוצאות הבית והילדים, אולם לגבי זכויות וחובות כספיים יחול ביניהם משטר של הפרדה רכושית.

5.
הנתבע טען כי אם יקבע כב' בית-המשפט כי השיתוף בין הצדדים מתייחס גם לזכויות וחובות כספיים, יש להביא בחשבון גם את זכויותיה וחובותיה של התובעת.

6.
הנתבע טען כי קיים חוב של התובעת כלפיו בגין רכישת דירה שהיתה משותפת לו ולגרושתו הקודמת בסך של _________$ בניכוי _________ ש"ח. התובעת טענה כי לא נותר כל חוב כפי שיפורט להלן בהרחבה.
7.
הנתבע יטען כי בגין העבודות שביצע עבור בן-דודו הובטחה לו _________ בלבד.

8.
יוער כי לאחר פטירתו של הנתבע, באו במקומו בהלכים אלה בנותיו-יורשותיו, אולם לשם הפשטות ננקוט את הביטוי "נתבע".

השיתוף בין הצדדים:

9.
סעיף 3(א) לחוק יחסי ממון בין בני-זוג, התשל"ג1973- (להלן: "חוק יחסי ממון") קובע כדלקמן:

"לא עשו בני-הזוג הסכם ממון, ואם עשו - במידה שההסכם אינו קובע אחרת, יראום כמסכימים להסדר איזון המשאבים לפי פרק זה, ויראו הסדר זה כמוסכם בהסכם ממון בעל תוקף שנתמלאו בו הוראות סעיף 2."

10.
הנה כי כן, בהעדר הסכם ממון בין הצדדים כהגדרתו בחוק הנ"ל, הרי שחל עליהם משטר איזון המשאבים הקבוע בחוק.

11.
סעיף 5(א) לחוק יחסי ממון קובע כדלקמן:

"עם פקיעת הנישואין עקב גירושין או עקב מותו של בן-זוג (להלן - פקיעת הנישואין) זכאי כל אחד מבני-הזוג למחצית שוויים של כלל נכסי בני-הזוג..."

12.
הנה הוברר בנקל כי יש לחלק את כלל נכסי בני-הזוג באופן שווה ביניהם, כפי עתירת התובעת. לעניין פירוט הנכסים נתייחס בהמשך.

13.
לא זו בלבד, אלא שטענת הנתבע נגד השיתוף הינה נגועה בחוסר תום-לב מובהק, שכן יחד עם הצדדים התגוררו ______ הבנות של הנתבע, אחת מהן עם _______ בנותיה, תוך שהתובעת, גם בעזרת בתה ___________ משלמת ומממנת את כל הוצאות הבית והכלכלה, כולל עבור בנות הנתבע ונכדיו, תוך נטילת הלוואות שוב ושוב בסכומים של עשרות אלפי שקלים, ואילו הוא אינו נותן מאומה לשם כך, וחוסך את הכנסותיו לעצמו.

14.
התובעת העידה כי הנתבע ידע כל שקורה בענייניה הכספיים, ולעומת זאת היא בתמימותה לא ידעה את שקורה בענייניו. הנתבע היה אף נוטל את דברי הדואר שלה, שכן אלה היו מגיעים לכתובת של בית הוריו (עמ' _________, שורות _________).

חובות שהותיר הנתבע:

15.
עת עזב את דירת הצדדים הותיר אחריו הנתבע חוב דמי שכירות בגין ______ חודשים בסך של _________$ (____________ ש"ח) וכן סך של _________ ש"ח בגין יתרת הלוואה שנטלה התובעת למימון דמי שכירות עבור הדירה בה התגוררו.

16.
יודגש כי התובעת נטלה הלוואות רבות בסכומים גבוהים של עשרות אלפי שקלים לשם מימון דמי השכירות וכלכלת הבית, כאשר כל עול זה נופל עליה כאמור.


לעניין זה ראה נספחים "______", "______" לכתב ההגנה מטעם התובעת (כנתבעת שכנגד) וכן ראה נספחים "________", "________" לעניין היקף הוצאות הבית אשר מומנו על-ידי התובעת ובתה _________.

החוב הנטען (והמוכחש) בגין רכישת הדירה:

17.
התובעת ובנה _____________ רכשו מהנתבע וגרושתו הקודמת את דירתם תמורת _________$. הרכישה היתה מכספים שמקורם בפיצויים שקיבל הבן __________ שהיה אז קטין בגין תאונה. הדירה נקנתה ונרשמה - שליש על-שם התובעת ושני שליש על-שם הבן _________.

18.
אין חולק כי סך של _________ שולם לגרושתו של הנתבע עם רכישת הדירה.

19.
לגבי יתרת התמורה טוען הנתבע כי זו לא שולמה לו למעט סך של ___________ ש"ח שקיבל מהתובעת לצורך רכישת רכב בסמוך לחתימת חוזה רכישת הדירה, וסך נוסף של _____________ ש"ח שקיבל מהתובעת בשנת _________.

20.
התובעת הכחישה כל חוב וטענה בתוקף כי כל חלקו של הנתבע בתמורת הדירה שולם לו.

21.
בעמ' ______ ובעמ'_______ העידה התובעת כי שילמה לנתבע את חלקו בתמורת הדירה - ___________$ אותם נתנה לנתבע ושימשו, לפחות בחלקם, לשם רכישת רכב כ________ לפני רכישת הדירה, ו________$ במזומן במספר פעמים - ______________$ תשלום עבור תשלום ראשון של דמי שכירות בגין הדירה ששכרו בני-הזוג, _________$ נתנה לנתבע עבור תשלום למהנדס, וסכומים נוספים שלקח ממנה מעת לעת.

22.
עדותו של הנתבע בעניין זה, ובכלל, היתה עמומה ומתחמקת. לגבי תשלום השכירות הראשון הוא טען באופן הפכפך כדלקמן:



"ש.
_________$... הסכום הזה בא ממך?



ת.
אני חושב שכן או שחלק ממני וחלק ממנה אני לא זוכר." (עמ' _______, שורות ________).


ובהמשך (עמ' _________, שורות _________):



"ת:
לא את הרוב, את ההתחלה חלק חלק, שנינו היינו שם ושילמנו, איך באיזה צורה אני לא זוכר.



ש:
אני אומר לך ששנת השכירות הראשונה זה כסף ממכירת הדירה ש_________ מכרה?



ת:
זה אולי שיק הפיקדון, לא זוכר מה היה שם, אני יודע שהיינו בחלוקה שווה והיתר אני.



ש:
יכול להיות שהתשלום הראשון היה ממכירת הדירה?



ת:
לא זוכר."

23.
לגבי רכישת הרכב סתר הנתבע את עצמו כאשר טען מחד כי רכש את הרכב ב______ ש"ח, אולם רק _______ ש"ח קיבל מהתובעת לשם רכישת הרכב, ו____________ ש"ח היו לו ממכירת הרכב הקודם שלו, אולם בהמשך טען כי ממכירת הרכב הקודם קיבל רק _________- _________ ש"ח בלבד (עמ' _____, שורות _____).

24.
לא זו בלבד, אלא שמכירת הרכב הקודם (_________) נעשתה רק לאחר רכישת הרכב החדש (_________), כפי שהעידה התובעת, ואף בנה של התובעת שהיה עם הנתבע בעת רכישת הרכב (עמ' _____, שורה ______).

25.
התובעת העבירה לנתבע סכומי כסף גבוהים במזומן לצרכיו הוא. הנתבע הכחיש זאת וטען כי למעט שני סכומים של ____________ ש"ח לא קיבל מהתובעת מעולם שום סכום במזומן (עמ' ________, שורות _________). הכחשתו של הנתבע לעניין זה היא שקרית על פניה ואינה מתיישבת עם ההגיון. התובעת הינה והיתה עובדת שכירה, שנטלה הלוואות לצורך מימון שכר דירה ומחיה גם עבור הנתבע, בנותיו ונכדותיו, ואין כל עניין לגביו היתה צריכה להשתמש בכספים מזומנים בסכומים גבוהים. לעומת זאת, הנתבע התעסק עם בניה, הן זו שרצה לבנות במגרש הוריו - ובדיעבד התברר כי הונה את התובעת, לקח ממנה כספים ותכנן לקחת כספים נוספים, מבלי לעגן את זכויותיה, וכשביקשה זאת - מייד נסוג אחור, וכן התעסק עם הבניה של בן-דודו לגביה העיד כי שילם כספים במזומנים. התובעת הציגה אסמכתאות, קבלות לתשלומים שונים המאשרים את טענותיה בדבר התשלומים (ל_________ וכו'), אולם הנתבע נותר בהכחשתו.

26.
התובעת הוסיפה והביאה סימוכין לטענתה כדלקמן:


א.
חוזה מכר הדירה מיום ________ (נספח _______ לכתב ההגנה של התובעת) קובע בסעיף ________, כי:

"בכפוף לקיום כל תנאי הסכם זה על-ידי הקונה, מתחייב המוכר למסור את החזקה הבלעדית בממכר..."


ודוק: כי רק "בכפוף לקיום כל תנאי הסכם זה על-ידי הקונה", לרבות כל מתן תשלומיה, מסר הנתבע-המוכר את החזקה בממכר.


ב.
שטר העברת זכות החכירה בממכר מיום __________ (נספח _______ לכתב ההגנה של התובעת) קובע, כהאי לישנא:

"השטר הזה מעיד שתמורת הסך _________ ש"ח... שקיבל/ו ה"ה:

שם משפחה _________ שם פרטי _________ מס' ת"ז _________
שם משפחה _________ שם פרטי _________ מס' ת"ז _________
להלן: "המעבירים"

שם משפחה _________ שם פרטי _________ מס' ת"ז _________ 1/3

שם משפחה _________ שם פרטי _________ מס' ת"ז _________ 2/3

להלן: "מקבלי ההעברה"

ודוק: _________ ש"ח שקיבל/ו המעבירים."

27.
יתר-על-כן, תוסיף הנתבעת, כי כל טענה מצד התובע להסכם שהוא, כביכול, השונה מתנאי ההסכם המובאים בחוזה המכר, ראויים גם כן להידחות על-הסף, לאור סעיף _________ המובא בו לפיו:

"מוסכם על הצדדים כי לא תישמע טענה... כי תנאי מתנאי הסכם זה שונה לאחר כריתת ההסכם, אלא אם ייעשה השינוי... בכתב ובחתימת הצדדים."


ודוק: "בכתב ובחתימת הצדדים", דווקא, ולא בכל דרך אחרת.

28.
יתר-על-כן, טענות התובע הינן בגדר "טענות בעל-פה נגד מסמך בכתב", ובענייננו שני מסמכים בכתב, האחד - חוזה הרכישה, והשני - שטר העברת הזכויות - אשר נעשה מאוחר יותר, כשנתיים לאחר הרכישה. לאור זאת, בין היתר, אין הנתבע יכול להישמע בטענותיו האמורות ודינן להידחות.

29.
זאת ועוד, בעד עצמה מדברת העובדה כי הנתבע לא נקט מעולם כל הליך שהוא לתביעת החוק המגיע לו לטענתו. גם כשהדירה נמכרה לא דרש הנתבע מאומה, ואפילו שמכירת הדירה נעשתה לפני שהתובעת והנתבע נישאו זל"ז. גם לא לאחר שגורש מהבית ב____________ בבושת פנים, באלימות וכו' כטענותיו המוכחשות, וגם לא לאחר גירושי הצדדים, לא דרש הנתבע מאומה, ורק משהוגשה תביעתה של התובעת, מצא לו משקל נגד בטענות מופרכות שכאלה כאמור.

30.
מבלי לגרוע מן האמור, הנה הנתבע עצמו טען בבית-הדין הרבני כי קיבל ___________ ש"ח בגין הדירה, ולא _________ ש"ח כטענתו בבית-משפט נכבד זה (כאמור בפרוטוקול בית-הדין הרבני, נספח ______ לתביעתו של הנתבע). הנתבע הודה כי קיבל את פרוטוקול בית-הדין וקרא אותן לאחר-מכן (עמ' _____, שורות _____).

תמורת עבודות הפיקוח על בניית הדירות:

31.
א.
בתקופת נישואיהם, ביצע הנתבע עבודות פיקוח על בניית __________ דירות עבור מר __________, בן-דודו ששהה בחו"ל.


ב.
יצויין, כי הנתבע, שהציג עצמו בפני מוסד הביטוח הלאומי כאילו אין לו כושר לעבוד, אולם התובעת הציגה, בין היתר, הצעת מחיר לטיח הדירות, שניתן לנתבע מאת מר __________ (כנספח _______ לכתב ההגנה). בפועל במשך שנות בניינם של הדירות, פעל הנתבע במרץ רב בעבודתו זו מבוקר ועד ערב.


ג.
בהתאם לסיכום שבין הנתבע לבן-דודו במעמד התובעת סוכם, כי עבור שכר עבודתו זו, היה הנתבע אמור לקבל תמורה לפיה משך _______ שנים מגמר הבניה, הוא והתובעת יוכלו לגור באחת מהדירות שנבנו וזאת ללא כל תמורה.


ד.
עם תום הבניה וטרם לפרוץ הסכסוך בין הצדדים, הוחלט על-ידי הנתבע והתובעת, כי מיקום דירתם למגוריהם, יהא בדירה שבקומה השניה.


אשר-על-כן, הוחל בהעברת חפציהם האישיים של התובעת ובתה ______ לדירה הנזכרת, ואשר כללו:


שואב אבק חדש, גז חדש, ________ מזוודות, ביגוד, שמיכות, ארגזים של ספרים, תמונות, שולחנות גן, צילונים ועוד.


ה.
ואולם, עם פרוץ הסכסוך הנדון, לא רק שלא זכתה התובעת ובתה לגור בדירה, אלא הנתבע נותר אוחז בקניינן האישי ונמנע מלהשיבו לידיהן.


באשר לעבודת הבניין עבור בן-הדוד, העיד הנתבע (עמ' _________) כי זו ארכה למעלה משנה, הוא "לא זכר" אם אותו בן-דוד שגר בחו"ל ביקר בכלל בארץ במהלך שנת הבניה, הנתבע היה מבצע את התשלומים לבעלי המקצוע השונים. הנתבע העיד תחילה כי "מידי פעם הייתי מסתכל על הבניין" (עמ' ______, שורה _______), אולם בהמשך העיד כי "כל יום" היה הולך לפקח על עבודות הבניין, ואף בן-דודו היה מתקשר אליו מחו"ל כל יום-יומיים, והוא היה מוסר לו דיווח על מצב הבניה (שורות ________).


הנתבע הודה כי ציוד של התובעת נמצא במחסן בבית הוריו, וטען שכל דבר שלא היו צריכים היו מניחים שם, ובין היתר הודה במפורש כי במחסן זה נמצאים, שואב אבק, כיריים, מזוודות, שמיכות, ספרים, מיקסר, טלוויזיה (עמ' ________, שורות _________). לא למותר לציין לדוגמה כיצד הנתבע סותר עצמו בדיבור אחד. תחילה נקב הוא בעצמו וציין כי "הועברו" למחסן מזוודות (שורה ________) טרם שנשאל על מזוודות, אולם מייד לאחר-מכן כשנשאל על מזוודות, היתמם והכחיש - "מזוודות? מאיפה המצאתם את זה?" (שורה _________).


ו.
יתר-על-כן, התובעת מצאה עצמה חשופה ללא קורת גג של קבע, כשמנגד הנתבע נוהג בדירה מנהג בעלים. לאחר-מכן, דרה בדירה בתו של הנתבע _________ עם ______ ילדיה, תוך ניצול ומימוש זכותם של הנתבע והתובעת ובשיתוף פעולה עם הנתבע.  הנתבע הודה כי בתו אכן גרה בדירה בבניין בקומת מרתף לטענתו (עמ' _______, שורה _________).

32.
התובעת תטען, כי לאור העובדה כי הצדדים נהגו מנהג שיתוף בהכנסותיהם, ולאור העובדה, כי בהסתמך על עובדה זו, כל כספי משכורותיה שימשו אך ורק לפרנסת המשפחה, הרי שגם היא זכאית ליהנות מהתמורה שצמחה מפרי עבודתו של התובע בתקופת נישואיה.

33.
דמי השכירות הראויים עבור הדירה זהה בגודלה שנבנתה על-ידי התובע הינם סך של % ______  לחדוש.


דמי השכירות עבור ________ שנים מסתכמים בסך של _________$. אשר-על-כן, חלקה של הנתבע בכספים אלו הינו סך של ____________$ וכערכם בש"ח נכון למועד הגשת התביעה סך של כ_________ ש"ח.

34.
הנתבע טען (סעיף __________ לתביעתו ובמקביל בכתב הגנתו) כי "אכן עזר ועודו עוזר לבן-דודו אשר בחו"ל ומעביר לו דיווחים בנוגע להתקדמות הבניה בבניין בן ___________ דירות המצוי בסמוך לבית הורי התובע". הנתבע הוסיף לטעון כי בתמורה הובטח לו _________ בלבד.

35.
טענה זו אינה מתקבלת על הדעת ואף אין בה אמת כפי שיובהר להלן. מכל מקום, הנתבע אינו יכול לוותר, כפי טענתו (המוכחשת), על תמורה הולמת לעבודתו, אשר מחצית ממנה שייכת לתובעת, ואין הוא יכול, איפוא, לוותר כל כספים/זכויות המגיעים לתובעת.

עדותו המתחמקת של הנתבע כמו מעשיו בעת החיים המשותפים:

36.
עדותו של הנתבע היתה רוויה סתירות ו-אי-זיכרון" סלקטיבי, וכך היתה גם התנהלותו בחיי היומיום עם התובעת, ובפרט בענייני כספים, כפי שנציין בקצרה להלן במספר דוגמאות.

37.
הנתבע חסך את הכנסותיו לעצמו ואילו הכנסות התובעת, בתה _________ ואף הלוואות שלקחה התובעת מימנו את חיי הצדדים, כולל בנות הנתבע ונכדותיו כאמור.

38.
הנתבע טען כי בינו לבין התובעת שררו יחסי אמון בזמן שהיו נשואים (עמ' _________, שורות _________). ברם, בהמשך טען: "אם הייתי מתעניינן על כל נושא של כסף הייתי מתווכח איתה... פחדתי לשוחח איתה על   נושא של כסף שלא יעלה ויכוח חלילה זה נושא של כסף נושא הכי רגיש שיצא" (עמ' _____________, שורות _________).

39.
יש לציין כי הנתבע שטען כי הוא דלפון ממש נתן לבתו במתנה וללא תמורה את הרכב הנ"ל שרכש ב________ ש"ח, וקנה רכב _________ חדש בסכום של _________ ש"ח (עמ' _______, שורות _________). לא זו בלבד, אלא שהנתבע הודה כי רכש מוצרי חשמל לבית עבור בתו שהתחתנה (כמובן לאחר שקודם הכריז "לא זוכר"). כמו-כן רכש עבור נכדתו כשנולדה את כל הנדרש לה, לרבות מיטה ועגלה - עמ' __________, שורות _________.

40.
עדותו של הנתבע היתה מעורפלת גם לגבי פעולותיו בחשבונו של אביו. הוא לא ידע להסביר כלל מדוע נכנס כשותף בחשבונו של אביו ונתן הסבר מגוחך כי עשה זאת בגלל שאביו נתן לו הלוואה (עמ' ______). לנתבע אף היו מספר חשבונות בנק (_________, _________, _________, __________) בתירוץ שפתח חשבון בבנק אחר בכל פעם בו התחיל לעבוד אצל מעסיק אחר. הנתבע אף "לא זכר" אם היו לו במקביל חשבונות בבנקים שונים, ורק בהמשך הודה כי לא תמיד עבד עם בנק אחד (עמ' ________, שורות _________).

41.
הנתבע העביר בקביעות כספים מחשבונו בבנק ___________ לחשבונות מס' _________ ו__________ בבנק _________, כפי המופיע בדפי הבנק, אולם הוא כהרגלו - "לא מוכר לי" (עמ' _________).

42.
הנתבע, בנסותו לתרץ הפקדות כספים במזומן בחשבונו, מסר כי הדבר היחידי הוא העברות כספים מחשבונו של בן-דודו לצורך תשלום לבעלי המקצוע בבניית הבניין. אולם, לאחר שעומת עם עדותו קודם-לכן כי קיבל מבן-דודו אך ורק כספים במזומן, הבין שסתר עצמו ואמר "זה, נזכרתי עכשיו" (עמ' _________, שורות _________).

43.
הנתבע טען כי מעולם לא הפקיד מזומנים בחשבונו ואין כל סיבה שיעשה כן (עמ' ________), למרות שדפי הבנק מראים אחרת.

44.
הנתבע ובתו ____________ העידו כי הנתבע לא עשה כל שימוש עבור עצמו בחשבון הבנק של _________ בבנק _________ מס' ________, וקיבל יפוי-כוח לפעול בחשבון רק עבור ___________ כשהיתה בצבא בחו"ל. אלא שדפי החשבון (הוגשו לבית-המשפט ב-בש"א __________) מלמדים כי אין הדבר כן. החשבון נפתח בחודש __________, וכבר בחודש _____________ הופקד שיק למשמרת, מה שכמובן אינו מאפיין פעילות של נערה (אז בת ___________). לאורך שנת __________ הופקדו בחשבון שיקים בסכומים שונים, ואפילו בסכומים גבוהים: __________ ש"ח בתאריך _________, _________ ש"ח בתאריך _________ ועוד בהמשך.

פירוט זכויות הנתבע:

45.
להלן יובא פירוט זכויות הנתבע, ככל שעלו בהליכים אלה. התובעת זכאית למחצית מזכויות אלה כאמור לעיל.


א.
זכויות הנתבע כפי שצויינו על ידו, הן כדלקמן. יודגש שעשה זאת באופן חלקי וטיפין טיפין, עד כי ______ פעמים הגיש תצהיר זכויות, וגם אז לא הגיע עדי הצגת מלוא זכויותיו, והתובעת הוסיפה והציגה זכויות רבות שגילתה ושהוסתרו על-ידי הנתבע.

פירוט זכויות הנתבע מתוך תצהיריו:



1.
רכב מסוג _________ שנת יצור _________ מ"ר _________.



2.
חשבון מס' _________ בבנק _________.



3.
קופת גמל "________" בבנק _________.



4.
חשבון בבנק _________ מס' _________.



5.
חשבון בבנק _________ מס' _________.



6.
חשבון בבנק _________ מס' _________.



7.
פוליסת ביטוח בחברת ביטוח "_________".



8.
פוליסת ביטוח בחברת ביטוח "_________".



9.
פוליסת ביטוח בחברת ביטוח "_________".


יודגש כי בכל החשבונות ו/או הפוליסות יש לכלול גם את כל הזכויות הנלוות ו/או הקיימות לנתבע אצל אותו מחזיק, לרבות תוכניות חיסכון, פקדונות, קרנות, קופות וכד'.


ב.
להלן פירוט זכויות נוספות של הנתבע, כפי שפורטו בהודעה שהגישה התובעת לבית-המשפט ביום _________ בצירוף אסמכתאות:


חברות ביטוח:



1.
א.
פוליסת ביטוח מס' _________ בחברת הביטוח "_________".




מצ"ב העתק אישור חברת הביטוח נכון לחודש _________ ומסומן "א1".




ב.
פוליסת ביטוח מס' _________ בחברת ביטוח "_________".




מצ"ב העתק רשימת הפוליסה ומסומן "א2".



מדובר בפוליסה נוספת על זו שצירף הנתבע לתצהירו הראשון מיום _____________ (הוגש לבית-המשפט
ביום ____________). ראה לדוגמה נקיבת הסכומים בפוליסה המצ"ב בשקלים ישנים לעומת נקיבתם בל"י 
בפוליסה היחידה של חברת ביטוח ____________ שהציג הנתבע, וכן ראה התאריכים השונים של הוצאת
הפוליסה לגבי שתי הפוליסות.


בנקים:



2.
א.
זכויות בבנק ____________ - הנתבע רשום כבעלים משותף ו/או כמיופה-כוח (כמסווה לבעלות

אמיתית) בחשבונות בבנק _________.




ב.
תדפיסי חשבון של חשבון מס' __________ בבנק __________ לחודשים __________ עד

_________, מצ"ב ומסומן "ב1".




ג.
חשבון מס' __________ בבנק ___________. מצ"ב טופסי הפקדה מיום _________ ומיום

_________ ומסומנים "ב2".


גמלאות, קצבאות, עבודה:



3.
פנסיה וזכויות כגמלאי צה"ל.



מצ"ב לדוגמה תלוש שכר לחודש _________ ומסומן נספח "ג".



4.
קצבה מהמוסד לביטוח לאומי.



מצ"ב לדוגמה אישור המוסד לביטוח לאומי מיום _________ ומסומן "ד".



5.
א.
זכויות במקום עבודה - _________.




מצ"ב לדוגמה תלוש שכר לחודש _________ ומסומן "ה".




ב.
זכויות ממקום עבודה - _________.




ג.
זכויות מעבודה ב_________.


מקרקעין:



6.
בית בן _________ דירות מגורים בגוש _________ חלקה _________ב_________.


כלי רכב:



7.
רכב פרטי חדש מ"ר ________ מסוג ________, _________ סמ"ק, שנת ייצור _________.

זכויות התובעת וחובותיה:

46.
באשר לזכויות התובעת, הרי הן פורטו על-ידי התובעת במלואן בפני כב' בית-המשפט ובתיק בתי-המשפט, ויש להדגיש כי יש לשתף הנתבע בכל החובות וההלוואות בהן נשאה התובעת כאמור להלן:


א.
בבנק _________:


1.
_________ ש"ח ביתרת חובה בחשבון העו"ש נכון ליום _________.



2.
_________ ש"ח בחשבון פק"מ נכון ליום ___________, כאשר במקביל לו חשבון העו"ש עמד על
יתרת חובה בסך _________ ש"ח בתאריך הנזכר.


ב.
בבנק __________ - הלוואה בנקאית, אשר יתרתה נכון ליום _________ הינה על-סך _________ ש"ח.


יוער, כי ההלוואה הנזכרת הינה היתרה מההלוואות הבאות:



1.
הלוואה בנקאית על-סך _________ ש"ח, אשר ניטלה ביום _________.



2.
הלוואה בנקאית על-סך ________ ש"ח, אשר ניטלה ביום ________ ואשר תשלום פרעונה האחרון 
בתאריך _________.


ראה נספחים _________ לכתב ההגנה מטעם התובעת.


יודגש, כי ההלוואות הללו והקודמות להן ניטלו כאמור, לצרכי מימון דמי השכירות, אשר נשאה בהם הנתבעת לאורך כל שנות חייה המשותפים עם התובע, וזו מלבד נשיאה במימון כלכלת הבית אשר כללה את משפחתו של התובע, ילדיו ושניים מנכדיו, ובסך-הכל _________ נפשות.


כעולה מהסיפא בנספח __________, קיימת בחשבון הלוואה בנקאית נוספת, מלבד אלה שצויינו לעיל, על-סך _________ ש"ח, אשר ניטלה ביום _________.


הלוואות בבנק ___________ באמצעות מקום העבודה, משנת _______ עד שנת _______, בסך כולל של __________ ש"ח נכון ליום _________ (נספח _________ לכתב ההגנה של התובעת).

47.
נוכח כל המקובץ לעיל וכל המצוי בפני כב' בית-המשפט, מתבקש כב' בית-המשפט לקבל את תביעת התובעת, לדחות את תביעתו של הנתבע/הנתבעות, ולחייב הנתבע/הנתבעות בהוצאות משפט ובשכר-טרחת עורך-דין בתוספת מע"מ כדין.


בפסיקת הוצאות אלה מתבקש כב' בית-המשפט לשקף את מורת הרוח מהסחבת שננקטה על-ידי הנתבע, הערמת מכשולים והסתרת זכויותיו פעם אחר פעם, כפי שבא לידי ביטוי במספר דיונים בתחילת ההליכים בתיק זה.






_________________




__________, עורך-דין






בא-כוח הנתבע

